കാലാവസ്ഥ ഉച്ചകോടിയ്ക്ക് ഇന്ന് തുടക്കം പാരീസ് കാലാവസ്ഥാ ഉടമ്ബടിയില് പറയുന്ന ലക്ഷ്യങ്ങള് പ്രാവര്ത്തികമാക്കാന് രാജ്യങ്ങള് കൈക്കൊണ്ട നടപടികളുടെ പുരോഗതി വിലയിരുത്തും ഗ്ലാസ്ഗോ: ഐക്യരാഷ്ട്രസഭയുടെ 26ാം കാലാവസ്ഥാ ഉച്ചകോടി സ്കോട്ലന്ഡിലെ ഗ്ലാസ്ഗോയില് ഇന്ന് തുടങ്ങും. പാരീസ് കാലാവസ്ഥാ ഉടമ്ബടിയില് പറയുന്ന ലക്ഷ്യങ്ങള് പ്രാവര്ത്തികമാക്കാന് രാജ്യങ്ങള് കൈക്കൊണ്ട നടപടികളുടെ പുരോഗതി വിലയിരുത്തുകയാണ് ഇത്തവണത്തെ സമ്മേളനത്തിന്റെ മുഖ്യ അജന്ഡ. കാലാവസ്ഥാ വ്യതിയാനം ചെറുക്കാന് കൂടുതല് കാര്യക്ഷമമായ നടപടികളെടുക്കാന് ഉച്ചകോടി രാജ്യങ്ങളെ പ്രതിജ്ഞാബദ്ധരാക്കും. പാരീസ് ഉടമ്ബടിയില് പറയുന്ന തരത്തില് താപനില നിയന്ത്രിക്കാനുള്ള വ്യക്തമായ നടപടികള് ഇത്തവണ സ്വീകരിക്കുമെന്നാണ് കരുതുന്നത്. 2050ഓടെ കാര്ബണ് പുറന്തള്ളല് അവസാനിപ്പിക്കുമെന്ന് അമ്ബതിലേറെ രാജ്യങ്ങള് പ്രതിജ്ഞചെയ്തിട്ടുണ്ട്. കോണ്ഫറന്സ് ഓഫ് പാര്ട്ടീസ് ടു ദ യു.എന്. ഫ്രെയിംവര്ക്ക് കണ്വെന്ഷന് ഓണ് ക്ലൈമറ്റ് ചെയ്ഞ്ചിന്റെ സി.ഒ.പി. 26ാം സമ്മേളനം കഴിഞ്ഞവര്ഷം നടക്കാനിരുന്നതാണ്. ഇത് കോവിഡ് പശ്ചാത്തലത്തില് ഈ വര്ഷത്തേക്ക് മാറ്റുകയായിരുന്നു. വിവിധ രാജ്യങ്ങളുടെ നേതാക്കള്, മന്ത്രിമാര്, കാലാവസ്ഥാവിദഗ്ധര്, വ്യവസായമേഖല, പൗരസമൂഹം, അന്താരാഷ്ട്രസംഘടനകള് എന്നിവയുടെ പ്രതിനിധികള് തുടങ്ങിയവരാണ് സി.ഒ.പി.യില് പങ്കെടുക്കുന്നത്. ഇതിനായി ലോകമെമ്ബാടുനിന്ന് മുപ്പതിനായിരത്തിലേറെ പ്രതിനിധികള് ഗ്ലാസ്ഗോയിലെത്തും. കാലാവസ്ഥാ പ്രതിസന്ധി നിയന്ത്രിക്കുന്നതിന് ലോകത്തിനു ലഭിച്ചിരിക്കുന്ന അവസാന സാധ്യതയായാണ് സി.ഒ.പി. 26നെ കണക്കാക്കുന്നത്. ആഗോളതാപനവും അതിന്റെ ഫലമായുണ്ടാകുന്ന കാലാവസ്ഥാ വ്യതിയാനവും തടയാനുള്ള മാര്ഗങ്ങള് ആലോചിക്കാനും പദ്ധതികള് ആവിഷ്കരിക്കാനും ലക്ഷ്യമിട്ടാണ് ഓരോ വര്ഷവും കോണ്ഫ്രന്സ് ഓഫ് പാര്ട്ടീസ് അഥവാ സി.ഒ.പി സംഘടിപ്പിക്കുന്നത്. ലോകം മുഴുവന് ഒരുവിധത്തിലല്ലെങ്കില് മറ്റൊരു വിധത്തില് പ്രകൃതിദുരന്തങ്ങള് ഏറ്റുവാങ്ങിക്കൊണ്ടിരിക്കുന്ന സാഹചര്യത്തില് ഗ്ലാസ്ഗോവില് നടക്കുന്ന 26ാമത് സി.ഒ.പിക്ക് പ്രാധാന്യമേറെയാണ്. കഴിഞ്ഞ ഒരു നൂറ്റാണ്ടിനിടെ അന്തരീക്ഷത്തിലെ താപനില 1.2 ഡിഗ്രി ഉയര്ന്നതായാണ് കണക്കുകള് വ്യക്തമാക്കുന്നത്. ഇത് 1.5 ഡിഗ്രിയില് നിര്ത്താന് കഴിഞ്ഞില്ലെങ്കില് ഗുരുതരമായ പ്രത്യാഘാതങ്ങളായിരിക്കും ഉണ്ടാവുക എന്ന വിദഗ്ധര് മുന്നറിയിപ്പ് നല്കുന്നു. അന്തരീക്ഷത്തിലെ കാര്ബണ് വിഗിരണം നിയന്ത്രിക്കുക മാത്രമാണ് ആഗോളതാപനം കുറയ്ക്കാനുള്ള ഏകമാര്ഗം. ഇക്കാര്യത്തില് നിര്ണായക ചുവടുവയ്പ്പായിരുന്നു 2015ല് പാരീസില് നടന്ന സി.ഒ.പി 21ല് ഒപ്പുവച്ച കരാര്. കാര്ബണ് വിഗിരണത്തിന് കാരണമാകുന്ന ഫോസില് ഇന്ധനങ്ങളുടെ ഉപയോഗം പരമാവധി കുറച്ച് 2050 ആവുമ്ബോഴേക്കും കാര്ബണ് വിഗിരണം പൂര്ണമായി ഇല്ലാതാക്കുകയോ പുറന്തള്ളുന്ന കാര്ബണ് പൂര്ണമായും ആഗിരണം ചെയ്യപ്പടുന്നതിന് വഴിയൊരുക്കുകയോ ചെയ്യുക എന്നതായിരുന്നു പാരീസ് ഉടമ്ബടി ലക്ഷ്യമിട്ടത്. ഇതിനായി ഓരോ രാജ്യങ്ങളും എന്തെല്ലാം നടപടികള് സ്വീകരിച്ചെന്നും പ്രഖ്യാപനം എത്രത്തോളം നടപ്പായെന്നും ഗ്ലാസ്ഗോയിലെ സി.ഒ.പി 26 ചര്ച്ച ചെയ്യും. ഇന്ത്യയുടെ നിലപാട് പ്രധാനമന്ത്രി നരേന്ദ്രമോദി യോഗത്തില് വിശദീകരിക്കും. പുനരുപയോഗിക്കാവുന്ന ഊര്ജസ്രോതസുകള് നിര്മിക്കാന് വികസിത രാജ്യങ്ങള് വികസ്വര രാജ്യങ്ങളെ സാമ്ബത്തികമായി സഹായിക്കണമെന്നും ഇതിനായി വര്ഷം 100 കോടി ഡോളര് സ്വരൂപിക്കണമെന്നും പാരീസ് ഉടമ്ബടിയില് നിര്ദേശമുണ്ടായിരുന്നു. ഇത് പ്രായോഗികമായിട്ടില്ല. ഇന്ത്യന് പ്രധാനമന്ത്രി നരേന്ദ്രമോദി യോഗത്തില് ഇക്കാര്യം ഉയര്ത്തിക്കാട്ടും. ഏറ്റവും കൂടുതല് കാര്ബന് പുറന്തള്ളുന്ന ചൈനയുടെ പ്രസിഡന്റ് ഷീ ചിന്പിങ് യോഗത്തിലെത്താനിടയില്ലെന്നാണ് സൂചന. അതേസമയം അമേരിക്കന് പ്രസിഡന്റ് ജോ ബൈഡന് യോഗത്തില് പങ്കെടുക്കുന്നുണ്ട്. Tags